|  |
| --- |
| **Priloga:**  **PRAVILA IN TOČKOVANJE ZA IZVEDBO ORIENTACIJE** |

1. ORIENTACIJSKA PROGA

# PIONIRJI, PIONIRKE, MLADINCI, MLADINKE, GASILCI PRIPRAVNIKI, GASILKE PRIPRAVNICE

## AKTIVNE KONTROLNE TOČKE NA ORIENTACIJSKI PROGI

|  |  |  |
| --- | --- | --- |
| **pionirji, pionirke** | **mladinci, mladinke** | **gasilci pripravniki, gasilke pripravnice** |
| Vaja z vedrovko – vaja izven proge | Vaja z vedrovko – vaja izven proge | Postavitev orodja za vajo z MB – vaja izven proge |
| Štafetno vezanje vozlov | Štafetno vezanje vozlov | Štafetna navezava orodja |
| Praktične vaje iz orientacije | Praktične vaje iz orientacije | Praktične vaje iz orientacije |
| Topografski znaki | Topografski znaki | Topografski znaki |
|  | Hitrostno zvijanje cevi | Hitrostno zvijanje cevi |
|  | Štafetno spajanje cevi na trojak | »V napad« |

## OCENJEVANJE

|  |  |  |
| --- | --- | --- |
| Čas proge (čas teka/hoje na progi) (po ekipi): |  |  |
| 1 minuta = 2 NT | **1 min = 2** | **NT** |
| Zamuda na štart (po ekipi): |  |  |
| vsaka zamujena minuta = 1 NT | **1 min = 1** | **NT** |
| Zamuda na vajo izven proge (po ekipi) – v primeru Verzije 2: |  |  |
| vsaka zamujena minuta = 1 NT | **1 min = 1** | **NT** |
| Zgrešena kontrolna točka: |  |  |
| po prihodu v cilj ekipa nima narejene kontrolne točke (po primeru) | **200** | **NT** |
| Neoddana karta: |  |  |
| ekipa po prihodu v cilj ne odda karte | **200** | **NT** |

### Diskvalifikacija

Poleg določb diskvalifikacije ekipe v Razpisu, je tekmovalna ekipa pri tej tekmovalni disciplini diskvalificirana če:

* ekipa po prihodu v cilj ne odda ocenjevalnega lista;
* od štarta ekipe mine več kot 2,5 ure.

1. VAJA Z VEDROVKO

# PIONIRJI, PIONIRKE, MLADINCI, MLADINKE

**ORODJE IN OPREMA ZA IZVEDBO VAJE**

Za izvedbo Vaje z vedrovko je potrebno naslednje orodje in oprema, ki jo zagotovi organizator:

* 1 vedrovka z gumijasto cevjo, dolžine 2 m;
* 2 vedra, volumna 10 l , v katerih je po 5 l vode;
* 1 stojalo za tarčo, višine 1 m (GŠTD, letnik 2013, stran 35, slika 4);
* 1 tarča, pločevinasta ali plastična, prazna, volumna 1 l (GŠTD, letnik 2013, stran 35, slika 4).

**OPIS TEKMOVALNEGA PROSTORA**

Za izvedbo Vaje z vedrovko je potreben tekmovalni prostor, dolžine 15 m in širine 4 m. Prostor je označen s štirimi linijami: - prva linija ja štartna črta; na njej sta postavljeni dve vedri; vedra imajo oznako 5 l, do katere je nalita voda; vedra si tekmovalci pripravijo sami; - druga linija je oddaljena 10 m od štartne črte; na njej je postavljena vedrovka z enkrat ovito cevjo okoli telesa vedrovke; - tretja linija je ognjena črta in je oddaljena 12 m od štartne črte; - četrta linija je oddaljena 15 m od štartne črte; na njej je postavljeno stojalo s tarčami. Uporabi se 1 dolžinska steza tekmovalnega prostora za vajo z vedrovko (GŠTD, letnik 2013, stran 36, slika 5).

V okolici tekmovalnega prostora je potrebno zagotoviti dovolj prostora za razvrstitev in delo ocenjevalne komisije (od 1 – 2 m). Vse oznake morajo biti jasno vidne.

Orodje in opremo si tekmovalci pred izvedbo vaje pripravijo sami (pionirjem, pionirkam lahko pomaga mentor), v skladu z opisom in pravili.

Časa za pripravo orodja/opreme je največ 60 sekund. V kolikor ekipa v 60 sekundah ne pripravi orodja in ni pripravljena za začetek izvedbe vaje, se vsaka dodatna sekunda, ki jo ekipa porabi za pripravo šteje kot 1 negativna točka.

**IZVEDBA VAJE**

Vaja z vedrovko se izvede po poglavju »Izvedba vaje« Vaje z vedrovko za pionirje in pionirke GŠTD, letnik 2013, stran 37-38.

V primeru elektronskega merjenja, se upoštevajo navodila za »Elektronsko merjenje« Vaje z vedrovko za pionirje in pionirke GŠTD, letnik 2013, stran 38-39.

**Konec vaje:** ko je s stojala zrušena tarča, sodniki odmerijo čas izvedbe vaje. V primeru elektronskega merjenja, glej določbe zgoraj.

**Zaključna postavitev tekmovalcev:**

Tekmovalci ostanejo na svojih mestih in v zaključni postavitvi do konca vaje. Vaja je končana, ko ocenjevalna komisija opravi svoje delo in predsednik ocenjevalne komisije dovoli odhod ekipe.

Za vajo ima ekipa na voljo 60 sekund. Po tem času morajo zaključiti z delom. Če v tem času ekipa vaje ne zaključi (če ekipa ni zrušila tarče s curkom vode iz vedrovke), prejme 60 negativnih točk in 10 negativnih točk za nedokončano vajo ter morebitne ostale negativne točke po ocenjevanju. Ekipa nadaljuje s tekmovanjem.

## OCENJEVANJE

|  |  |  |
| --- | --- | --- |
| Čas izvedbe vaje | **--:--** | **NT** |
| Nepravilen štart (po ekipi): |  |  |
| če je tekmovalec štartal, preden je bil dan znak za štart | **5** | **NT** |
| Govorjenje med vajo (po tekmovalcu): |  |  |
| če tekmovalci med vajo govorijo, za vsako govorjenje posameznika | **2** | **NT** |
| Nepravilno nošenje veder: |  |  |
| če vedro z vodo ne nosita oba tekmovalca (po napaki) | **5** | **NT** |
| če iz obeh veder ne zlijeta vode v vedrovko (po napaki) | **5** | **NT** |
| če zlivata vodo preko zaprtega pokrova vedrovke (po napaki) | **5** | **NT** |
| Prevrnitev vedrovke: |  |  |
| če se med vajo vedrovka prevrne – tudi, če jo tekmovalec pobere (po primeru) | **2** | **NT** |
| Prevrnjeno vedro: |  |  |
| če se med vajo vedro prevrne – tudi, če ga tekmovalec pobere (po primeru) | **2** | **NT** |
| Prestop ognjene črte (po primeru): | **5** | **NT** |
| če tekmovalec s celim stopalom prestopi ognjeno črto (ni napaka, če tekmovalec prestopi ognjeno črto, pa se vrne nazaj, preden izda povelje: »Voda« |  |  |
| Prehitro potiskanje vode (po ekipi): | **2** | **NT** |
| če tekmovalca pričneta potiskati bat vedrovke pred poveljem: »Voda« |  |  |
| Nepravilno delo (po napaki): |  |  |
| če tekmovalec vajo opravi drugače, kot je to določeno v opisu vaje, razen, če se nekaj točkuje pod drugo točko ocenjevanja | **5** | **NT** |
| če tekmovalec opravi delo drugega, oz. delo, ki ni v pravilih predpisano za določenega tekmovalca | **5** | **NT** |
| če ekipa pripravlja orodje/opremo dlje od 60 s, za vsako sekundo prekoračitve negativna točka (1 sek = 1 NT) | **1s = 1** | **NT** |
| Nedokončana vaja (po ekipi): |  |  |
| če ekipa ni zrušila tarče s curkom vode iz vedrovke | **10** | **NT** |

### Diskvalifikacija

Poleg določb diskvalifikacije ekipe v Razpisu, je tekmovalna ekipa pri tej tekmovalni disciplini diskvalificirana če:

* kateri koli tekmovalec ne poizkusi opraviti svoje naloge (samo dotik orodja/opreme ne šteje kot poizkus opravljanja naloge, opravljanje naloge mora biti jasno nakazano).

**Sestava in delo ocenjevalne komisije**

Vajo z vedrovko ocenjuje ocenjevalna komisija najmanj dveh sodnikov:

* Predsednik ocenjevalne komisije,
* Sodnik št. 1.

Predsednik ocenjevalne komisije:

* odredi postavitev tekmovalcev na linijo štarta,
* da znak za začetek vaje,
* meri čas izvedbe vaje,
* nadzira pravilnost dela tekmovalcev,
* skupaj z ostalimi sodniki ob koncu vaje opravi ogled in oceno pravilnosti izvedbe,
* sestavi končno ocenjevalno listo,
* odobri tekmovalni ekipi, da po izvedeni vaji in oceni zapusti tekmovalni prostor.

Sodnik št. 1:

* sprejme tekmovalno ekipo, ocenjevalni list in tekmovalni ekipi dovoli pripravo orodja in opreme,
* nadzira postavitev veder in njihovo polnjenje,
* skrbi, da je tarča postavljena na stojalu,
* meri čas priprave orodja in opreme,
* meri čas izvedbe vaje,
* nadzira pravilnost dela tekmovalcev,
* skupaj s predsednikom ocenjevalne komisije opravi oceno pravilnosti izvedbe.

1. POSTAVITEV ORODJA ZA VAJO Z MOTORNO BRIZGALNO

# GASILCI PRIPRAVNIKI, GASILKE PRIPRAVNICE

**ORODJE IN OPREMA ZA IZVEDBO VAJE**

Za izvedbo vaje postavitev orodja za vajo z motorno brizgalno je potrebno naslednje orodje in oprema, ki jo zagotovi organizator:

* prenosna motorna brizgalna;
* 4 sesalne A-cevi, dolžine približno 1,6 m;
* 2 tlačni B-cevi, dvojno zviti, dolžine 20 m, s cevnimi nosilcema;
* 6 tlačnih C-cevi, dvojno zvitih, dolžine 15 m, s cevnimi nosilci;
* 2 navadna C-ročnika, brez zasuna;
* trojak B/CBC z ventili
* sesalni koš A
* vezalna vrv, debeline največ 8 mm, dolžine 15 m, v torbici;
* ventilna vrv, debeline največ 8 mm, dolžine 15 m, v torbici;
* 3 ključi za spojke ABC;
* torbica s cevnimi obvezami;
* 2 cevna pritrdilca;
* preproga (imitacija trave) z oznakami za postavitev orodja in opreme, MB in mesto odvzema vode, dolžine najmanj 9 m, širine najmanj 4 m (GŠTD, letnik 2013, stran 114, slika 40).

**OPIS TEKMOVALNEGA PROSTORA**

Za izvedbo vaje postavitev orodja za vajo z motorno brizgalno je potreben tekmovalni prostor, ravne in trde površine, širine najmanj 6 m in dolžine najmanj 10 m. Ob preprogi (imitacija trave) je kompletna opreme in orodje za izvedbo vaje.


Tekmovalni prostor se prične s črto za označitev štarta/cilja (oznaka za odvzem vode-zarisana črta na preprogi). Na razdalji 4,8 m se postavi motorna brizgalna (sesalno grlo). Ob desnem robu tekmovalnega prostora (ob preprogi) je po vrstnem redu zloženo/pripravljeno orodje in oprema za izvedbo vaje, kot je prikazano na sliki 1.

V okolici tekmovalnega prostora je potrebno zagotoviti dovolj prostora za razvrstitev in delo ocenjevalne komisije (od 1 – 2 m). Vse oznake morajo biti jasno vidne.

Orodje in opremo si tekmovalci pred izvedbo vaje pripravijo sami, v skladu z opisom in temi pravili.

Časa za pripravo orodja/opreme je največ 60 sekund. V kolikor ekipa v 60 sekundah ne pripravi orodja in ni pripravljena za začetek izvedbe vaje, se vsaka dodatna sekunda, ki jo ekipa porabi za pripravo šteje kot 1 negativna točka.

Slika : Tekmovalni prostor vaje Postavitev orodja za vajo z motorno brizgalno in začetna postavitev orodja, opreme ter tekmovalcev



**IZVEDBA VAJE**

Sodelujejo vsi trije člani ekipe. V času priprave, si tekmovalci pripravijo orodje/opremo v skladu z opisom in temi pravili, nato se postavijo pred štartno/ciljno črto (gledano v smeri izvedbe vaje), v vrsto (vrstni red ni pomemben), kjer so na štartno povelje lahko pripravljeni v štartnem položaju ali v položaju »mirno«.


Na povelje sodnika: »Pozor, zdaj!« vsi trije tekmovalci štartajo in vstopijo v tekmovalni prostor (drugače je napaka »nepravilno delo«) ter pričnejo s pravilno postavitvijo orodja za vajo z motorno brizgalno, ki je postavljeno na desni strani MB, gledano v smeri napada. Delo si člani ekipe izberejo poljubno. Vrstni red postavitve orodja in opreme je poljuben, kot je tudi poljuben izbor orodja ali opreme posameznega tekmovalca. Tekmovalci si med sabo lahko pomagajo. Vajo morajo opravljati vsi trije tekmovalci.

Cilj vaje je, da tekmovalci v čim krajšem času pravilno postavijo orodje za vajo z motorno brizgalno. Upoštevati je potrebno naslednja navodila:

* sesalni koš mora biti položen tako, da je med sesalnim grlom na MB in spojko sesalnega koša razdalja 50 cm (dotikati se mora pravilno narisane črte na preprogi);
* vezalna in ventilna vrv ležita na levi strani sesalnega koša, gledano v smeri napada, vrvi ne smeta biti položeni ena na drugo, vrečki ne smeta biti postavljeni (pravilno položeni se morata vsaj dotikati pravilno narisane črte na preprogi);
* dva ključa za spojke ležita desno od sesalnega koša, gledano v smeri napada, ne smeta ležati eden na drugem ali biti postavljena (pravilno položena se morata vsaj dotikati pravilno narisane črte na preprogi);
* tretji ključ za spojke leži pod sesalno odprtino prenosne motorne brizgalne;
* sesalne cevi so položene tako, da ležita na levi in desni strani prenosne motorne brizgalne po dve cevi paralelno na dolžino MB; spojke sesalnih cevi, obrnjene proti odvzemu vode, morajo biti v črti s sesalnim grlom prenosne motorne brizgalne; razdalja od prenosne motorne brizgalne do prve sesalne cevi mora biti 90 cm od namišljene sredinske črte; razdalja (razmik) med obema sesalnima cevema mora biti 40 cm (notranja mera) – (sesalne cevi se morajo vsaj dotikati pravilno narisane črte na preprogi);
* vse tlačne cevi morajo biti postavljene tako, da razdalja (razmik) med cevmi ni večji od širine posamezne cevi; tlačne cevi se postavijo simetrično na sredinsko linijo prenosne motorne brizgalne; nesimetrično je dovoljeno postaviti B-tlačno cev, vendar le toliko, da ni postavljena preko širine motorne brizgalne;
* sesalne cevi morata prenašati dva tekmovalca, tako da eden tekmovalec prime za spojko na eni strani sesalne cevi, drugi tekmovalec prime za spojko na drugem koncu sesalne cevi; na enkrat lahko prenašata in odlagata največ dve sesalni cevi; če ne prenašata in odlagata tako kot je opisano, se to oceni kot »nepravilno delo«.

Vsa oprema in orodje mora biti ob koncu vaje postavljena tako kot je prikazano na Sliki 2.

Slika : Pravilna postavitev orodja in opreme pri vaji Postavitev orodja za vajo z motorno brizgalno



**Konec vaje:** ko je zadnji tekmovalec opravil svoje delo in pretekel štartno/ciljno črto z obema nogama, sodniki odmerijo čas izvedbe vaje.

**Zaključna postavitev tekmovalcev:**

Po končani izvedbi vaje in preteku 5-ih sekund morajo vsi tekmovalci stati pred štartno/ciljno črto (gledano v smeri izvedbe vaje), v vrsti (vrstni red ni pomemben), v položaju »mirno«, obrnjeni v smeri izvajanja vaje. Vsi tekmovalci se morajo ob končni postavitvi dotikati s sprednjimi konicami obeh nog narisane črte. V primeru, da kateri koli od tekmovalcev ne stoji tako, kot je zgoraj opisano, se oceni »nepravilna postavitev tekmovalcev« (po ekipi).

Po preteku 5-ih sekund, ki ga imajo ekipa na voljo za zaključno postavitev, sodnik najprej kontrolira zaključno postavitev. Ko ugotovi pravilnost zaključne postavitve ekipi poveljuje: »Na mesto odmor«. Nato nadaljuje, ob prisotnosti vodje ekipe, z ocenjevanjem vaje.

Ostala dva tekmovalca ostaneta na svojih mestih in v zaključni postavitvi do konca vaje. Vaja je končana, ko ocenjevalna komisija opravi svoje delo in predsednik ocenjevalne komisije dovoli odhod ekipe (ekipi poveljuje »prosto«).

Za vajo ima ekipa na voljo 60 sekund. Po tem času morajo zaključiti z delom. Če v tem času ekipa vaje ne zaključi, prejme 60 negativnih točk in po 10 oz. 5 negativnih točk za nepravilno postavitev orodja/opreme (po primeru) ter morebitne ostale negativne točke po ocenjevanju.

## OCENJEVANJE

|  |  |  |
| --- | --- | --- |
| Čas izvedbe vaje | **--:--** | **NT** |
| Nepravilen štart (po ekipi): |  |  |
| če je tekmovalec štartal, preden je bil dan znak za štart | **5** | **NT** |
| Govorjenje med vajo (po tekmovalcu): |  |  |
| če tekmovalci med vajo govorijo, za vsako govorjenje posameznika | **2** | **NT** |
| Metanje ali vlečenje orodja/opreme (po primeru): |  |  |
| če tekmovalec odvrže orodje/opremo na tla ali vleče orodje/opremo po tleh | **5** | **NT** |
| Nepravilna postavitev orodja/opreme: |  |  |
| če orodje/oprema ni odloženo na pravem mestu (po primeru) | **10** | **NT** |
| če se orodje/oprema ne dotika zarisane črte (po primeru) | **5** | **NT** |
| Medsebojno dotikanje orodja/opreme: |  |  |
| če se odloženo orodje/opremo medsebojno dotika (po primeru); ne velja za tlačne cevi | **2** | **NT** |
| Nepravilno delo: |  |  |
| kadar tekmovalci niso opravili naloge, ki so s temi navodili predpisane; izvzete so napake, ki jih obsegajo druge točke ocenjevanja; na napako »nepravilno delo« v tem opisu vaje ni vedno posebej opozorjeno | **10** | **NT** |
| če ekipa pripravlja orodje/opremo dlje od 60 s, za vsako sekundo prekoračitve negativna točka (1 sek = 1 NT) | **1s = 1** | **NT** |
| **Nepravilna postavitev tekmovalcev:** |  |  |
| ko tekmovalec ob koncu izvedbe vaje in do konca ocenjevanja ne stoji tako, kot je v opisu vaje predpisano (po ekipi) | **5** | **NT** |
| ko tekmovalci po končani vaji in preteku 5-ih sekund niso na svojem mestu zaključne postavitve (po ekipi) | **5** | **NT** |

### Diskvalifikacija

Poleg določb diskvalifikacije ekipe v Razpisu, je tekmovalna ekipa pri tej tekmovalni disciplini diskvalificirana če:

* kateri koli tekmovalec ne poizkusi opraviti svoje naloge (samo dotik orodja/opreme ne šteje kot poizkus opravljanja naloge, opravljanje naloge mora biti jasno nakazano).

**Sestava in delo ocenjevalne komisije**

Vajo Postavitev orodja za vajo z motorno brizgalno ocenjuje ocenjevalna komisija najmanj dveh sodnikov:

* Predsednik ocenjevalne komisije,
* Sodnik št. 1.

Predsednik ocenjevalne komisije:

* da znak za začetek vaje,
* meri čas izvedbe vaje,
* nadzira pravilnost dela tekmovalcev,
* nadzira pravilnost postavitve ekipe na zaključku izvedbe vaje,
* skupaj z ostalimi sodniki ob koncu vaje opravi ogled in oceno pravilnosti izvedbe,
* sestavi končno ocenjevalno listo,
* odobri tekmovalni ekipi, da po izvedeni vaji in oceni zapusti tekmovalni prostor.

Sodnik št. 1:

* sprejme tekmovalno ekipo, ocenjevalni list in tekmovalni ekipi dovoli pripravo orodja in opreme,
* nadzira in pregleda pravilnost priprave orodja pred začetkom vaje,
* meri čas priprave orodja in opreme,
* ekipi da znak za postavitev za začetek vaje,
* meri čas izvedbe vaje,
* nadzira pravilnost dela tekmovalcev,
* skupaj s predsednikom ocenjevalne komisije opravi oceno pravilnosti izvedbe.

1. ŠTAFETNO VEZANJE VOZLOV in NAVEZAVE ORODIJ

# PIONIRJI, PIONIRKE, MLADINCI, MLADINKE, GASILCI PRIPRAVNIKI, GASILKE PRIPRAVNICE

**ORODJE IN OPREMA ZA IZVEDBO VAJE**

Za izvedbo štafetnega vezanja vozlov in navezav orodja je potrebno naslednje orodje in oprema, ki jo zagotovi organizator:

* stojalo za vezanje vozlov, dolžine 2 m, višine 1,5 m; drog za vezanje je na višini 1 m (GŠTD, letnik 2013, stran 62, slika 18);
* 3 vrvi za izvedbo vozlov premera 8 mm, dolžine 2 m;
* 3 reševalne vrvi s karabinom v torbici za izvedbo navezav, premera 12 mm;
* navadni C-ročnik z zasunom (z oznako za 15 cm pas);
* navadni C-ročnik brez zasuna (z oznako za 15 cm pas);
* 2 tlačni C-cevi, brez cevnega nosilca (z oznako za 15 cm pas);
* gasilska sekirica;
* tablice z oznakami vozlov – jamborski vozel, tesarski vozel, tkalski vozel, navezave gasilske sekirice, navezava cevi z ročnikom brez zasuna, navezava cevi z ročnikom z zasunom (slike so priloga razpisa);
* listki za žreb vozlov/navezav, na katerem je ime vozla/navezave (priloga razpisa).

**OPIS TEKMOVALNEGA PROSTORA**

Za izvedbo vozlov/navezav je potreben tekmovalni prostor, dolžine 3 m in širine 2 m. Stojalo za izvedbo vozlov/navezav je od štartne črte oddaljeno 3 m. Na stojalu so označena štiri enaka polja za navezavo. Polja so med seboj ločena z vidno oznako (trakom). Vozli se vežejo v desnih treh poljih/prostorih, kakor je razvidno iz slike 3 in slike 5. Na stojalu je posamezno tekmovalno mesto označeno s številkami 1, 2 in 3. Številka 1 označuje polje, kjer vozel/navezavo izvede levi tekmovalec (prvi tekmovalec), številka 2 označuje polje, kjer vozel/navezavo izvede srednji tekmovalec (drugi tekmovalec), številka 3 označuje polje, kjer vozel/navezavo izvede desni tekmovalec (tretji tekmovalec) (vse gledano v smeri izvedbe vaje). Vse vrvi/reševalne vrvi pred pričetkom vaje prosto visijo preko stojala (niso privezane) ter se s svojim koncem ne dotikajo tal. Karabin pri reševalni vrvi se lahko dotika tal le v primeru, da se zaradi lastne teže (pretežek karabin) dotakne tal. Pred začetkom vaje (gasilci pripravniki, gasilske pripravnice) so ročaj od sekirice in ročnika obrnjena proti štartu ter ležijo pred stojalom na tleh. Na cevi in ročniku je oznaka za 15 cm pas, v katerem mora potekati navezava vrvi.

V okolici tekmovalnega prostora je potrebno zagotoviti dovolj prostora za razvrstitev in delo ocenjevalne komisije (od 1 – 2 m). Vse oznake morajo biti jasno vidne.

Orodje in opremo si tekmovalci pred izvedbo vaje pripravijo sami, v skladu z opisom in temi pravili.

Časa za pripravo orodja/opreme je največ 60 sekund. V kolikor ekipa v 60 sekundah ne pripravi orodja in ni pripravljena za začetek izvedbe vaje, se vsaka dodatna sekunda, ki jo ekipa porabi za pripravo šteje kot 1 negativna točka.

**IZVEDBA VAJE**

Sodelujejo vsi trije člani ekipe (pri pionirjih, pionirkah brez mentorja). Vaja poteka štafetno. Pionirji/pionirke si sami izberejo po en vozel, mladinci/mladinke in gasilci pripravniki/gasilke pripravnice pa vozel izžrebajo. Vsak član dela drug vozel/navezavo. V času priprave si pionirji/pionirke najprej izberejo vozel in si nato pripravijo vrvi v skladu z opisom in temi pravili. Mladinci/mladinke in gasilci pripravniki/gasilke pripravnice najprej izžrebajo vozel/navezavo in si nato pripravijo vrvi v skladu z opisom in temi pravili. Po žrebu in pripravi vrvi se člani ekipe postavijo pred štartno/ciljno črto (gledano v smeri izvedbe vaje), vsak pred svoj vozel/navezavo, kjer so na štartno povelje lahko pripravljeni v štartnem položaju ali v položaju »mirno«. Član ekipe izdela tisti vozel/navezavo orodja, ki jo je izžrebal (mladinci/mladinke, gasilci pripravniki/gasilke pripravnice) oz. izbral (pionirji/pionirke).

Na povelje sodnika: »Pozor, zdaj!« prvi tekmovalec štarta, steče do stojala in izdela vozel/navezavo. V primeru, da tekmovalec štarta prehitro, se vaja prekine in ponovno štarta. Če tekmovalec štarta trikrat pred znakom sodnika, se tekmovalno ekipo diskvalificira.

Ko tekmovalec opravi nalogo se vrne in na štartno/ciljni črti preda štafeto drugemu tekmovalcu, tako da se ga dotakne z roko. Ni napaka, če prvi tekmovalec, ki predaja štafeto drugemu tekmovalcu, še ni prečkal štartno/ciljne črte, pomembno je, da se je drugega tekmovalca dotaknil z roko. Drugi tekmovalec, ki čaka na štart, pa pred dotikom prvega tekmovalca ne sme prestopiti štartne črte s celim stopalom. Isto velja za vse nadaljnje primere. V kolikor drugi in/ali tretji tekmovalec štarta pred dotikom predhodnega tekmovalca se to oceni kot »nepravilen štart«.

Če je prvi tekmovalec predal štafeto in je drugi tekmovalec že stekel v polje, prvemu tekmovalcu ni dovoljeno popraviti svojega vozla/navezave. Isto velja za vse nadaljnje primere. Popravljanje vozla/navezave po predani štafeti se oceni kot »nepravilno delo«.

# PIONIRJI, PIONIRKE IN MLADINCI, MLADINKE

**Prvi tekmovalec** po sodnikovem znaku steče do stojala in izdela jamborski vozel. Ko opravi z delom se vrne pred štartno/ciljno črto (gledano v smeri izvedbe vaje).

**Drugi tekmovalec** steče do stojala in izdela tkalski vozel. Ko opravi z delom se vrne pred štartno/ciljno črto (gledano v smeri izvedbe vaje).

**Tretji tekmovalec** steče do stojala in izdela tesarski vozel. Ko opravi z delom se vrne pred štartno/ciljno črto (gledano v smeri izvedbe vaje).

Jamborski, tkalski in tesarski vozel morajo biti narejeni na stojalu (okoli droga) v označenem polju/prostoru. Vozli morajo biti taktično narejeni tako, kot prikazuje Slika 4.

# GASILCI PRIPRAVNIKI, GASILKE PRIPRAVNICE

**Prvi tekmovalec** po sodnikovem znaku steče do stojala in izdela navezavo gasilske sekirice. Ko opravi z delom se vrne pred štartno/ciljno črto (gledano v smeri izvedbe vaje).

**Drugi tekmovalec** steče do stojala in izdela navezavo cevi z ročnikom brez zasuna. Ko opravi z delom se vrne pred štartno/ciljno črto (gledano v smeri izvedbe vaje).

**Tretji tekmovalec** steče do stojala in izdela navezavo cevi z ročnikom z zasunom. Ko opravi z delom se vrne pred štartno/ciljno črto (gledano v smeri izvedbe vaje).

Navezava gasilske sekirice, navezava cevi z ročnikom brez zasuna in navezava cevi z ročnikom z zasunom je lahko odložena na tla na mestu, ki je namenjeno posameznemu tekmovalcu (ni napaka, če jo tekmovalec pritrdi na drog). Prav tako ni napaka, če si tekmovalec med delom obrne konce reševalne vrvi in ni pomembno v katero smer gleda karabin (lahko je pri ustniku ročnika ali pri cevi). Navezave morajo biti taktično narejene tako, kot prikazuje Slika 6.

**Konec vaje:** ko je zadnji tekmovalec opravil svoje delo in pretekel štartno/ciljno črto z obema nogama, sodniki odmerijo čas izvedbe vaje.

**Zaključna postavitev tekmovalcev:**


Po končani izvedbi vaje in preteku 5-ih sekund morajo vsi tekmovalci stati pred štartno/ciljno črto (gledano v smeri izvedbe vaje), vsak pred svojo tekmovalno progo, v položaju »mirno«, obrnjeni v smeri izvajanja vaje. Vsi tekmovalci se morajo ob končni postavitvi dotikati s sprednjimi konicami obeh nog narisane črte. V primeru, da kateri koli od tekmovalcev ne stoji tako, kot je zgoraj opisano, se oceni »nepravilna postavitev tekmovalcev« (po ekipi).

Po preteku 5-ih sekund, ki ga imajo ekipa na voljo za zaključno postavitev, sodnik najprej kontrolira zaključno postavitev. Ko ugotovi pravilnost zaključne postavitve ekipi poveljuje: »Na mesto odmor«. Nato nadaljuje, ob prisotnosti vodje ekipe, z ocenjevanjem vaje.

Ostala dva tekmovalca ostaneta na svojih mestih in v zaključni postavitvi do konca vaje. Vaja je končana, ko ocenjevalna komisija opravi svoje delo in predsednik ocenjevalne komisije dovoli odhod ekipe (ekipi poveljuje »prosto«).

Pionirji/pionirke in mladinci/mladinke ima na voljo 60 sekund, gasilci pripravniki/gasilke pripravnice pa 90 sekund. Po tem času morajo zaključiti z delom. Če v predvidenem času ekipa vaje ne zaključi, prejme ekipa 60 negativnih točk (pionirji, pionirke/mladinci,mladinke) oz. 90 negativnih točk (gasilci pripravniki, gasilke pripravnice) in po 10 negativnih točk za vsak neizdelan vozel/navezavo ter morebitne ostale negativne točke po ocenjevanju.


Slika : Tekmovalni prostor pri Vozlih – pionirji, pionirke in mladinci, mladinke

****

Slika : Jamborski vozel, Tkalski vozel, Tesarski vozel

|  |  |  |
| --- | --- | --- |
| C:\Users\Aleš\Documents\RAZPISI MS 2011 NOVI\VOZLI 2011 picaso\Gasilski vozli in oprema 2011 352.JPG |  | tesarski vozel.png |
| **JAMBORSKI VOZEL** | **TKALSKI VOZEL** | **TESARSKI VOZEL** |
| C:\Users\Aleš\Documents\RAZPISI MS 2011 NOVI\VOZLI 2011 picaso\Gasilski vozli in oprema 2011 356.JPG | **Jamborski vozel je pravilno navezan tudi takrat, ko oba konca vrvi visita pod drogom!** | |

Slika : Tekmovalni prostor pri Navezavah orodij – gasilci pripravniki, gasilke pripravnice

****

Slika : Navezava gasilske sekirice, Navezava cevi z ročnikom brez zasuna, Navezava cevi z ročnikom z zasunom

|  |  |  |
| --- | --- | --- |
| C:\Users\Aleš\Pictures\Picasa\Izvožene datoteke\Obdelani vozli\Vozli 2012 291.JPG | C:\Users\Aleš\Pictures\Picasa\Izvožene datoteke\Obdelani vozli\Vozli 2012 280.JPG | C:\Users\Aleš\Pictures\Picasa\Izvožene datoteke\Obdelani vozli\Vozli 2012 288.JPG |
| **NAVEZAVA GASILSKE SEKIRICE** | **NAVEZAVA CEVI Z**  **ROČNIKOM BREZ ZASUNA** | **NAVEZAVA CEVI Z**  **ROČNIKOM Z ZASUNOM** |

## OCENJEVANJE

Sodnik lahko pri ocenjevanju preveri pravilnost vozla, vendar s tem ne sme spremeniti oblike. Pri ocenjevanju se polje šteje vključno s črto. Vozli/navezave morajo biti taktično narejeni tako, kot prikazujejo slike.

|  |  |  |
| --- | --- | --- |
| Čas izvedbe vaje | **--:--** | **NT** |
| Nepravilen štart (po tekmovalcu): |  |  |
| če je tekmovalec s celim stopalom prestopil štartno črto, preden je dobil predajo štafete - dotik predhodnega tekmovalca | **5** | **NT** |
| Govorjenje med vajo (po tekmovalcu): |  |  |
| če tekmovalci med vajo govorijo, za vsako govorjenje posameznika | **2** | **NT** |
| Nepravilna izdelava vozla ali navezave orodja (po primeru): |  |  |
| če je vozel/navezava nepravilno narejena | **10** | **NT** |
| če tekmovalec naredi vozel/navezavo, ki ne ustreza izžrebanem listku | **10** | **NT** |
| če je vozel/navezava navezana izven mesta za navezavo | **10** | **NT** |
| Nepravilno delo: |  |  |
| kadar tekmovalci niso opravili naloge, ki so s temi navodili predpisane; izvzete so napake, ki jih obsegajo druge točke ocenjevanja; na napako »nepravilno delo« v tem opisu vaje ni vedno posebej opozorjeno | **10** | **NT** |
| če je tekmovalec po predani štafeti popravljal vozel/navezavo in napake, ki jih popravi drugi tekmovalec (po primeru) | **10** | **NT** |
| če ekipa pripravlja orodje/opremo dlje od 60 s, za vsako sekundo prekoračitve negativna točka (1 sek = 1 NT) | **1s = 1** | **NT** |
| Nepravilna postavitev tekmovalcev: |  |  |
| ko tekmovalec ob koncu izvedbe vaje in do konca ocenjevanja ne stoji tako, kot je v opisu vaje predpisano (po ekipi) | **5** | **NT** |
| ko tekmovalci po končani vaji in preteku 5-ih sekund niso na svojem mestu zaključne postavitve (po ekipi) | **5** | **NT** |

### Diskvalifikacija

Poleg določb diskvalifikacije ekipe v Razpisu, je tekmovalna ekipa pri tej tekmovalni disciplini diskvalificirana če:

* kateri koli tekmovalec ne poizkusi opraviti svoje naloge-izdelati vozla/navezave (samo dotik orodja/opreme ne šteje kot poizkus opravljanja naloge, opravljanje naloge mora biti jasno nakazano);
* tekmovalec opravi delo drugega;
* prvi tekmovalec štarta trikrat pred znakom sodnika;
* tekmovalci hkrati štartajo trikrat (pri hkratnem štartu vseh treh tekmovalcev sodnik le te ustavi in jih opozori, da se vaja izvaja štafetno; v kolikor tekmovalci hkrati štartajo tretjič, se ekipo diskvalificira).

**Sestava in delo ocenjevalne komisije**

Štafetno vezanje vozlov in navezave orodij ocenjuje ocenjevalna komisija najmanj dveh sodnikov:

* Predsednik ocenjevalne komisije,
* Sodnik št. 1.

Predsednik ocenjevalne komisije:

* da znak za začetek vaje,
* meri čas izvedbe vaje,
* nadzira pravilnost dela tekmovalcev,
* nadzira pravilnost postavitve ekipe na zaključku izvedbe vaje,
* skupaj z ostalimi sodniki ob koncu vaje opravi ogled in oceno pravilnosti izvedbe,
* sestavi končno ocenjevalno listo,
* odobri tekmovalni ekipi, da po izvedeni vaji in oceni zapusti tekmovalni prostor.

Sodnik št. 1:

* sprejme tekmovalno ekipo, ocenjevalni list, opravi žreb (za mladince, mladinke, gasilce pripravnice, gasilke pripravnice) in tekmovalni ekipi dovoli pripravo orodja in opreme,
* nadzira in pregleda pravilnost priprave orodja pred začetkom vaje,
* meri čas priprave orodja in opreme,
* ekipi da znak za postavitev za začetek vaje,
* meri čas izvedbe vaje,
* nadzira pravilnost dela tekmovalcev,
* skupaj s predsednikom ocenjevalne komisije opravi oceno pravilnosti izvedbe.

1. PRAKTIČNE VAJE IZ ORIENTACIJE\*

# PIONIRJI, PIONIRKE, MLADINCI, MLADINKE, GASILCI PRIPRAVNIKI, GASILKE PRIPRAVNICE

\*Disciplino lahko sodi gasilec, ki ima opravljen tečaj za mentorja in znanje iz orientacije.

Priporočena literatura za pripravo na vajo praktične vaje iz orientacije: Priročnik za delo z gasilsko mladino, letnik 2013, X. poglavje, str. 161-184.

**ORODJE IN OPREMA ZA IZVEDBO VAJE in OPIS TEKMOVALNEGA PROSTORA**

Za izvedbo vaje praktične vaje iz orientacije je potrebno naslednje orodje in oprema, ki jo zagotovi organizator:

* kompas,
* merilo,
* 3-5 testnih topografskih kart za nalogo št. 1, v kategoriji gasilcev pripravnikov, ki imajo označeno oz. določeno kontrolno točko za določanje smeri premika,
* 3-5 testnih topografskih kart za nalogo št. 2, v kategoriji gasilcev pripravnikov, ki imajo označeni dve kontrolni točki za merjenje razdalje med točkami (A – B) in označeni oz. določeni dve točki za določanjenadmorske višine točke (1 in 2),
* listki za žreb naloge (priloga razpisa).

Ekipa lahko uporablja svoj pribor (kompas, merilo).

Opomba: Število primernih prostorov in orodja/opreme za izvedbo vaje se prilagodi glede na število ekip.

Časa za pripravo na izvedbo vaje je največ 60 sekund. V kolikor ekipa v 60 sekundah ne pripravi orodja/pribora (kompasa in/ali merila) in ni pripravljena za začetek izvedbe vaje, se vsaka dodatna sekunda, ki jo ekipa porabi za pripravo šteje kot 1 negativna točka. Med vajo ima ekipa lahko pri sebi žrebni listek.

**IZVEDBA VAJE**

# PIONIRJI, PIONIRKE

Sodelujejo vsi trije člani ekipe, brez mentorja, delo si izberejo/razdelijo poljubno – odgovarja/poroča le eden.

Pri izvedbi vaje je obvezen kompas.

Ekipa izvede nalogo s pripadajočimi postopki.

*Naloga 1: Poznavanje kompasa:*

* Postopek 1: Pokaži označen konec magnetne igle (MI) in povej kam kaže označen konec MI (jasno pokaže označen konec MI in odgovori na vprašanje).
* Postopek 2: Pokaži nasprotni konec magnetne igle (MI) in povej kam kaže nasprotni konec MI (jasno pokaže označen konec MI in odgovori na vprašanje).
* Postopek 3: Pokaži in povej smer Severa v naravi (določi objekt\* na tej smeri - odgovori na vprašanje in jasno pokaže).

Ekipa odgovarja in praktično prikaže zahtevane postopke v nalogi. Določen član ekipe lahko poroča za vsak postopek sproti ali na koncu za vse skupaj.

Ekipa ima za izvedbo naloge na voljo 60 sekund.

Po pripravi pribora ekipa da sodniku znak, da je pripravljena za začetek.

Na start sodnika »Pozor, zdaj!« ekipa začne z izvedbo postopkov.

Sodnik ekipo vpraša vsak posamezni postopek. Nato spremlja izvedbo postopkov in označi v kontrolni list ali je ekipa pravilno izvedla postopek (DA) ali ni pravilno izvedla postopka (NE).

Sodnik v času 60 sekund nič dodatno ne sprašuje (le posamezni postopek) ali usmerja ekipe, le pozorno spremlja njihovo delo, posluša in beleži rezultat.

V primeru, da je ekipa nalogo opravila v 60 sekundah brez napak, se vpiše v rezultat brez kazenskih točk (0 NT). V primeru, da ekipa posameznega postopka v 60 sekundah ni izvedla ali ga je izvedla narobe, se dosodi 5 negativnih točk za vsak primer.

**Konec vaje:** ko je ekipa izvedla vse postopke in dala sodniku znak, da je zaključila z nalogo.

Ekipa ima na voljo 60 sekund. Po tem času mora zaključiti z delom. Če v predvidenem času ekipa vaje ne zaključi, prejme ekipa po 5 negativnih točk za vsak neizveden ali nepravilno izveden postopek (po primeru) po ocenjevanju.

\* za objekt se šteje umetni ali naravni točkovni objekt, kot npr. drevo, hiša, cerkev, vrh, križišče, most, vodni objekt, spomenik, ipd., ki je lahko opazen in določljiv. Njihova lastnost mora biti, da imajo jasno določen položaj na terenu, na podlagi katerega lahko ugotovimo natančnost oz. pravilnost izvedbe vaje. Dopustno odstopanje je največ do 15 ° levo ali desno.

# MLADINCI, MLADINKE

Sodelujejo vsi trije člani ekipe, delo si izberejo/razdelijo poljubno – odgovarja/poroča le eden.

Pri izvedbi vaje je obvezen kompas.

Ekipa pred izvedbo žreba nalogo.

Na voljo sta dve nalogi. Izmed dveh nalog eden član ekipe izžreba eno nalogo, ki jo bo ekipa opravila.

Ekipa izvede eno nalogo (tisto, ki so jo izžrebali) s pripadajočimi postopki.

*Naloga 1: Določanje smeri*

* Postopek 1: Določi smer Severa v naravi (jasno določi objekt\* na tej smeri - poroča).
* Postopek 2: Določi smer Juga v naravi (jasno določi objekt\*na tej smeri - poroča).
* Postopek 3: Določi smer Vzhoda v naravi (jasno določi objekt\* na tej smeri - poroča).
* Postopek 4: Določi smer Zahoda v naravi (jasno določi objekt\* na tej smeri - poroča).

*Naloga 2: Orientacija topografske karte (TK)*

* Postopek 1: Pripravi kompas (poravna vetrovnico na oznako 0 °; jasno pokaže in poroča).
* Postopek 2: Karto (TK) položi v vodoravni položaj (miza, v roki, ne na kovino).
* Postopek 3: Položi kompas na TK na koordinatno mrežo ali oznako Severa tako, da je zgornji del kompasa obrnjen proti zgornjemu delu TK.
* Postopek 4: Obrača TK skupaj s kompasom toliko časa, da se označen del magnetne igle poravna z označenim delom na vetrovnici – poroča končano! (obvezno je poročanje »končano«, da sodnike ve, da je ekipa zaključila z nalogo).

Ekipa odgovarja in praktično prikaže zahtevane postopke v nalogi. Določen član ekipe lahko poroča za vsak postopek sproti ali na koncu za vse skupaj.

Ekipa ima za izvedbo naloge na voljo 60 sekund.

Po pripravi pribora ekipa da sodniku znak, da je pripravljena za začetek.

Na start sodnika »Pozor, zdaj!« ekipa začne z izvedbo postopkov. Sodnik spremlja postopke in označi v kontrolni list ali je ekipa pravilno izvedla postopek (DA) ali ni pravilno izvedla postopka (NE).

Sodnik v času 60 sekund nič ne sprašuje ali usmerja ekipe, le pozorno spremlja njihovo delo, posluša in beleži rezultat.

V primeru, da je ekipa nalogo opravila v 60 sekundah brez napak, se vpiše v rezultat brez kazenskih točk (0 NT). V primeru, da ekipa posameznega postopka v 60 sekundah ni izvedla ali ga je izvedla narobe, se dosodi 5 negativnih točk za vsak primer.

**Konec vaje:** ko je ekipa izvedla vse postopke in dala sodniku znak, da je zaključila z nalogo.

Ekipa ima na voljo 60 sekund. Po tem času mora zaključiti z delom. Če v predvidenem času ekipa vaje ne zaključi, prejme ekipa po 5 negativnih točk za vsak neizveden ali nepravilno izveden postopek (po primeru) po ocenjevanju.

\* za objekt se šteje umetni ali naravni točkovni objekt, kot npr. drevo, hiša, cerkev, vrh, križišče, most, vodni objekt, spomenik, ipd., ki je lahko opazen in določljiv. Njihova lastnost mora biti, da imajo jasno določen položaj na terenu, na podlagi katerega lahko ugotovimo natančnost oz. pravilnost izvedbe vaje. Dopustno odstopanje je največ do 15 ° levo ali desno.

# GASILCI PRIPRAVNIKI, GASILKE PRIPRAVNICE

Sodelujejo vsi trije člani ekipe, delo si izberejo/razdelijo poljubno – odgovarja/poroča le eden.

Pri izvedbi vaje je obvezen kompas.

Ekipa pred izvedbo žreba nalogo.

Na voljo sta dve nalogi. Izmed dveh nalog eden član ekipe izžreba eno nalogo, ki jo bo ekipa opravila.

Po izžrebani nalogi, ekipa izžreba še testno topografsko karto.

Testna topografska karta za nalogo št. 1 ima označeno oz. določeno kontrolno točko za določanje smeri premika.

Testna topografska karta za nalogo št. 2 ima označeni dve kontrolni točki za merjenje razdalje med točkami (A – B) in označeni oz. določeni dve točki za določanjenadmorske višine točke (NMV 1 in NMV 2).

Sodnik ima na voljo za žreb 3-5 različnih testnih topografskih kart za vsako nalogo.

Za merjenje razdalje med točkama (A – B) priporočamo, da se predvidi razdalja med točkama A in B, ki jo je mogoče relativno enostavno preračunati na pamet.

Ekipa izvede eno nalogo (tisto, ki so jo izžrebali) s pripadajočimi postopki.

*Naloga 1: Določanje smeri premika*

* Postopek 1: Pripravi kompas (poravna vetrovnico na oznako 0 °; jasno pokaže in poroča).
* Postopek 2: Karto (TK) položi v vodoravni položaj (miza, v roki, ne na kovino).
* Postopek 3: Položi kompas na TK na koordinatno mrežo ali oznako Severa tako, da je zgornji del kompasa obrnjen proti zgornjemu delu TK.
* Postopek 4: Obrača TK skupaj s kompasom toliko časa, da se označen del magnetne igle poravna z označenim delom na vetrovnici.
* Postopek 5: Pokaže v naravi, v kateri smeri je določena KT (jasno določi objekt \* na tej smeri - poroča).

*Naloga 2: Določanje razdalje med točkama A in B (tekmovalec lahko za merjenje uporabi lasten kompas ali merilo, ki je na voljo na KT) in Določanje nadmorske višine točke (NMV).*

* Postopek 1: Ugotovi (poišče) merilo karte ter poroča.
* Postopek 2: Izmeri zračno razdaljo med točkama A in B v centimetrih ter poroča.
* Postopek 3: Izmerjeno razdaljo na podlagi merila karte pretvori v metre in poroča v metrih\*\* (pretvorbo naredi na pamet, brez kakršnih koli pripomočkov za računanje).
* Postopek 4: Določi NMV\*\* za določeno točko št. 1 in poroča (po izohipsah - ne za višinsko točko - Koto ali Trigonometrično točko).
* Postopek 5: Določi NMV\*\* za določeno točko št. 2 in poroča (po izohipsah - ne za višinsko točko - Koto ali Trigonometrično točko).

Ekipa odgovarja in praktično prikaže zahtevane postopke v nalogi. Določen član ekipe lahko poroča za vsak postopek sproti ali na koncu za vse skupaj.

Ekipa ima za izvedbo naloge na voljo 60 sekund.

Po pripravi pribora ekipa da sodniku znak, da je pripravljena za začetek.

Na start sodnika »Pozor, zdaj!« ekipa začne z izvedbo postopkov. Sodnik spremlja postopke in označi v kontrolni list ali je ekipa pravilno izvedla postopek (DA) ali ni pravilno izvedla postopka (NE).

Sodnik v času 60 sekund nič ne sprašuje ali usmerja ekipe, le pozorno spremlja njihovo delo, posluša in beleži rezultat.

V primeru, da je ekipa nalogo opravila v 60 sekundah brez napak, se vpiše v rezultat brez kazenskih točk (0 NT). V primeru, da ekipa posameznega postopka v 60 sekundah ni izvedla ali ga je izvedla narobe, se dosodi 5 negativnih točk za vsak primer.

**Konec vaje:** ko je ekipa izvedla vse postopke in dala sodniku znak, da je zaključila z nalogo.

Ekipa ima na voljo 60 sekund. Po tem času mora zaključiti z delom. Če v predvidenem času ekipa vaje ne zaključi, prejme ekipa po 5 negativnih točk za vsak neizveden ali nepravilno izveden postopek (po primeru) po ocenjevanju.

\* za objekt se šteje umetni ali naravni točkovni objekt, kot npr. drevo, hiša, cerkev, vrh, križišče, most, vodni objekt, spomenik, ipd., ki je lahko opazen in določljiv. Njihova lastnost mora biti, da imajo jasno določen položaj na terenu, na podlagi katerega lahko ugotovimo natančnost oz. pravilnost izvedbe vaje. Dopustno odstopanje je največ do 15 ° levo ali desno.

\*\* Dopustno odstopanje: razdalja ± 50 m v naravi; višina ± 10 m NMV.

## OCENJEVANJE

Dopustna odstopanja:

* določanje objekta na smeri: odstopanje največ do ± 15 °
* določanje razdalje in NMV: razdalja ± 50 m v naravi; višina ± 10 m NMV

|  |  |  |
| --- | --- | --- |
| **Za vsak nepravilno izveden ali neizveden postopek – PO OCENJEVALNEM LISTU:** | **­5** | **NT** |
| Nepravilno delo: |  |  |
| če ekipa pripravlja orodje/opremo dlje od 60 s, za vsako sekundo prekoračitve negativna točka (1 sek = 1 NT) | **1s = 1** | **NT** |

### Diskvalifikacija

Poleg določb diskvalifikacije ekipe v Razpisu, je tekmovalna ekipa pri tej tekmovalni disciplini diskvalificirana če:

* tekmovalci ne poizkusijo opraviti naloge (opravljanje naloge mora biti jasno nakazano);
* tekmovalci pri iskanju odgovorov uporabljajo nedovoljene pripomočke.

**Sestava in delo ocenjevalne komisije**

Praktične vaje iz orientacije ocenjuje ocenjevalna komisija najmanj dveh sodnikov:

* Predsednik ocenjevalne komisije,
* Sodnik št. 1.

Predsednik ocenjevalne komisije:

* skupaj z ostalimi sodniki izvede žreb nalog in testnih topografskih kart (ekipe gasilcev pripravnikov, gasilk pripravnic),
* da znak za začetek vaje,
* *meri čas izvedbe vaje (max. 60 s),*
* nadzira pravilnost dela tekmovalne ekipe,
* skupaj z ostalimi sodniki ob koncu vaje oceni pravilnost izvedbe vaje,
* sestavi končno ocenjevalno listo,
* odobri tekmovalni ekipi, da po izvedeni vaji in oceni zapusti tekmovalni prostor.

Sodnik št. 1:

* sprejme tekmovalno ekipo, ocenjevalni list in tekmovalni ekipi dovoli pripravo,
* meri čas priprave,
* skupaj s predsednikom ocenjevalne komisije opravi žreb nalog in testnih topografskih kart (ekipe gasilcev pripravnikov, gasilk pripravnic),
* *meri čas izvedbe vaje (max. 60 s),*
* nadzira pravilnost dela tekmovalne ekipe,
* skupaj s predsednikom ocenjevalne komisije opravi oceno pravilnosti izvedbe.

1. TOPOGRAFSKI ZNAKI

# PIONIRJI, PIONIRKE, MLADINCI, MLADINKE, GASILCI PRIPRAVNIKI, GASILKE PRIPRAVNICE

**ORODJE IN OPREMA ZA IZVEDBO VAJE in OPIS TEKMOVALNEGA PROSTORA**

Za izvedbo vaje topografski znaki je potrebno naslednje orodje in oprema, ki jo zagotovi organizator:

* miza ali druga primerna trda podlago za reševanje testov,
* pisala.

Opomba: Število primernih prostorov in orodja/opreme za izvedbo vaje se prilagodi glede na število ekip.

Časa za pripravo na izvedbo vaje je največ 60 sekund. V kolikor ekipa v 60 sekundah ni pripravljena za začetek izvedbe vaje, se vsaka dodatna sekunda, ki jo ekipa porabi za pripravo šteje kot 1 negativna točka.

**IZVEDBA VAJE**

# PIONIRJI, PIONIRKE \*

Ekipa (sodelujejo vsi trije člani brez mentorja) odgovarja na 5 vprašanj iz topografskih znakov tako, da obkroži pravilno trditev z »a, b ali c«.

\* za pionirje, pionirke so vsa vprašanja in odgovori zapisani z velikimi tiskanimi črkami

# MLADINCI, MLADINKE

Ekipa (sodelujejo vsi trije člani) odgovarja na 5 vprašanj iz topografskih znakov tako, da pri 3 vprašanjih obkroži pravilno trditev z »a, b ali c«, pri 2 vprašanjih odgovor napiše opisno - z besedami napiše njegovo pravilno poimenovanje. Odgovori morajo biti pravilni in natančni. Če topografski znak zahteva npr. odgovor "reka, široka več kot 10 m", tekmovalec pa zapiše le "reka", tak odgovor ni pravilen.

# GASILCI PRIPRAVNIKI, GASILKE PRIPRAVNICE

Ekipa (sodelujejo vsi trije člani) odgovarja na 5 vprašanj iz topografskih znakov tako, da odgovor napiše opisno - z besedami napiše njegovo pravilno poimenovanje. Odgovori morajo biti pravilni in natančni. Če topografski znak zahteva npr. odgovor "reka, široka več kot 10 m", tekmovalec pa zapiše le "reka", tak odgovor ni pravilen.

**Konec vaje:** ko je ekipa izvedla vajo in dala sodniku znak, da je zaključila z vajo.

Za vajo ima ekipa na voljo največ 2 minuti. Po tem času morajo zaključiti z delom. Če v tem času ekipa vaje ne zaključi, prejme 120 negativnih točk in morebitne negativne točke za vsak nepravilen odgovor po ocenjevanju.

## OCENJEVANJE

|  |  |  |
| --- | --- | --- |
| **Za vsak nepravilen odgovor:** | **­2** | **NT** |
| Nepravilno delo: |  |  |
| če ekipa pripravlja orodje/opremo dlje od 60 s, za vsako sekundo prekoračitve negativna točka (1 sek = 1 NT) | **1s = 1** | **NT** |

### Diskvalifikacija

Poleg določb diskvalifikacije ekipe v Razpisu, je tekmovalna ekipa pri tej tekmovalni disciplini diskvalificirana če:

* tekmovalci ne poizkusijo opraviti naloge (opravljanje naloge mora biti jasno nakazano);
* tekmovalci pri iskanju odgovorov uporabljajo nedovoljene pripomočke.

**Sestava in delo ocenjevalne komisije**

Vajo Topografski znaki ocenjuje ocenjevalna komisija najmanj dveh sodnikov:

* Predsednik ocenjevalne komisije,
* Sodnik št. 1.

Predsednik ocenjevalne komisije:

* da znak za začetek vaje,
* *meri čas izvedbe vaje (max. 120 s),*
* nadzira pravilnost dela tekmovalne ekipe,
* skupaj z ostalimi sodniki ob koncu vaje oceni pravilnost izvedbe vaje,
* sestavi končno ocenjevalno listo,
* odobri tekmovalni ekipi, da po izvedeni disciplini in oceni zapusti tekmovalni prostor.

Sodnik št. 1:

* sprejme tekmovalno ekipo, ocenjevalni list in tekmovalni ekipi dovoli pripravo,
* meri čas priprave,
* tekmovalni ekipi razdeli tekmovalno polo z vprašanji,
* *meri čas izvedbe vaje (max. 120 s),*
* nadzira pravilnost dela tekmovalne ekipe,
* skupaj s predsednikom ocenjevalne komisije opravi oceno pravilnosti izvedbe.

1. HITROSTNO ZVIJANJE CEVI

# MLADINCI, MLADINKE, GASILCI PRIPRAVNIKI, GASILKE PRIPRAVNICE

**ORODJE IN OPREMA ZA IZVEDBO VAJE**

Za izvedbo vaje hitrostno zvijanje cevi je potrebno naslednje orodje in oprema, ki jo zagotovi organizator:

* 1 tlačna C-cev, dvojno zvita, dolžine 15 m, s cevnim nosilcem.

**OPIS TEKMOVALNEGA PROSTORA**

Za izvedbo vaje hitrostno zvijanje cevi je potreben tekmovalni prostor, dolžine 16 m in širine 2 m. Na začetku je štartna črta, ki je hkrati tudi ciljna črta.

Na dolžini 0,5 m od štarta, na sredini tekmovalnega prostora, je razvita tlačna C-cev, dolžine 15 m. Spojka pravilno položene C-cevi se mora dotikati pravilno narisane črte v tekmovalnem prostoru.

Na desni ali levi strani narisane črte (gledano v smeri izvajanja vaje) je na tla položen cevni nosilec. Kovinski del cevnega nosilca se mora dotikati pravilno narisane črte v tekmovalnem prostoru. Črta je dolga 0,5 m.


Na dolžini 3 m od štarta, ob desnem robu tekmovalnega prostora, je zarisano polje za odlaganje orodja in opreme, velikosti 0,5 m x 0,5 m.

V okolici tekmovalnega prostora je potrebno zagotoviti dovolj prostora za razvrstitev in delo ocenjevalne komisije (od 1 – 2 m). Vse oznake morajo biti jasno vidne.


Orodje in opremo si tekmovalci pred izvedbo vaje pripravijo sami, v skladu z opisom in temi pravili.

Časa za pripravo orodja/opreme je največ 60 sekund. V kolikor ekipa v 60 sekundah ne pripravi orodja in ni pripravljena za začetek izvedbe vaje, se vsaka dodatna sekunda, ki jo ekipa porabi za pripravo šteje kot 1 negativna točka.

Slika : Tekmovalni prostor za vajo Hitrostno zvijanje cevi in začetna postavitev orodja ter tekmovalcev



Slika : Zaključna postavitev tekmovalcev in orodja pri vaji Hitrostno zvijanje cevi



Slika : Pravilno zvita C-cev in maksimalno dovoljena razdalja med spojkama (15 cm)



Slika : Prikaz pravilno in nepravilno zapetega cevnega nosilca

|  |  |
| --- | --- |
| PRAVILNO ZAPET CEVNI NOSILEC | NEPRAVILNO ZAPET CEVNI NOSILEC |

OPOMBA:Smer zapenjanja cevnega nosilca (z leve ali desne) ni pomembna.

**IZVEDBA VAJE**

Sodelujejo vsi trije člani ekipe. V času priprave si tekmovalci pripravijo orodje/opremo v skladu z opisom in temi pravili, nato se postavijo pred štartno/ciljno črto (gledano v smeri izvedbe vaje), v vrsto (vrstni red ni pomemben), kjer so na štartno povelje lahko pripravljeni v štartnem položaju ali v položaju »mirno«.

Na povelje sodnika: »Pozor, zdaj!« vsi trije tekmovalci štartajo in vstopijo v tekmovalni prostor (drugače je napaka »nepravilno delo«) ter čim prej pravilno dvojno zvijejo eno tlačno C-cev, jo pravilno spnejo s cevnim nosilcem in pravilno postavijo v polje za odlaganje orodja. Delo si tekmovalci izberejo/razdelijo poljubno. Tekmovalci si med sabo lahko pomagajo. Vajo morajo opravljati vsi trije tekmovalci.

Tlačna C-cev je pravilno zvita takrat, ko je dvojno zvita. Tlačna C-cev sme biti le dvojno zvita in ne večkratno (npr. 4 –kratno), tudi v notranjosti ne. Cevni nosilec ekipa ne sme skrajšati (npr. da bi na njem naredila vozel ali kaj podobnega).

Ko tlačno C-cev pravilno zvijejo in pravilno spnejo s cevnim nosilcem jo postavijo v polje za odlaganje orodja. Cev mora biti odložena v polje in ne sme segati preko roba polja. Črta se šteje kot del polja. V celoti se upošteva tudi cevni nosilec. Cev mora biti pokončno postavljena, dvojno zvita, speta s cevnim nosilcem, spojki cevi morata biti obrnjeni v smeri izvajanja vaje.

V kolikor tekmovalec ne odloži cevi v polje ali le-ta sega preko roba polja, ali ni speta s cevnim nosilcem, ni pokončno postavljena ali spojki cevi nista obrnjeni v smeri izvajanja vaje, se to oceni kot napaka (po primeru). Če cev po odmeri časa pade ni napaka.

Po končani vaji eden izmed tekmovalcev prime za cevni nosilec, s katerim je zapeta dvojno zvita tlačna C-cev in jo dvigne od tal. Če se cevni nosilec odpne, ekipa prejme negativne točke.

**Konec vaje:** ko je zadnji tekmovalec opravil svoje delo in pretekel štartno/ciljno črto z obema nogama, sodniki odmerijo čas izvedbe vaje.

**Zaključna postavitev tekmovalcev:**

Po končani izvedbi vaje in preteku 5-ih sekund morajo vsi tekmovalci stati pred štartno/ciljno črto (gledano v smeri izvedbe vaje), v vrsti (vrstni red ni pomemben), v položaju »mirno«, obrnjeni v smeri izvajanja vaje. Vsi tekmovalci se morajo ob končni postavitvi dotikati s sprednjimi konicami obeh nog narisane črte. V primeru, da kateri koli od tekmovalcev ne stoji tako, kot je zgoraj opisano, se oceni »nepravilna postavitev tekmovalcev« (po ekipi).

Po preteku 5-ih sekund, ki ga imajo ekipa na voljo za zaključno postavitev, sodnik najprej kontrolira zaključno postavitev. Ko ugotovi pravilnost zaključne postavitve ekipi poveljuje: »Na mesto odmor«. Nato nadaljuje, ob prisotnosti vodje ekipe, z ocenjevanjem vaje.

Ostala dva tekmovalca ostaneta na svojih mestih in v zaključni postavitvi do konca vaje. Vaja je končana, ko ocenjevalna komisija opravi svoje delo in predsednik ocenjevalne komisije dovoli odhod ekipe (ekipi poveljuje »prosto«).

Za vajo ima ekipa na voljo 90 sekund. Po tem času morajo zaključiti z delom. Če v tem času ekipa vaje ne zaključi, prejme 90 negativnih točk in 30 negativnih točk za nedokončano vajo\*; skupaj lahko ekipa prejme največ 120 negativnih točk.

\*Za nedokončano vajo se šteje, če ekipa v maksimalno dovoljenem času za izvedbo ni izvedla vaje po opisu (izvedba vaje in konec vaje) in jo je sodnik po preteku 90 sekund ustavil.

## OCENJEVANJE

Sodnik lahko pri ocenjevanju preveri pravilnost zvite cevi in namestitve cevnega nosilca, vendar s tem ne sme spremeniti oblike ali kakorkoli drugače posegati v zvito cev in cevni nosilec.

|  |  |  |
| --- | --- | --- |
| **Čas izvedbe vaje** | **--:--** | **NT** |
| **Nepravilen štart (po ekipi):** |  |  |
| če je tekmovalec štartal, preden je bil dan znak za štart | **5** | **NT** |
| **Govorjenje med vajo (po tekmovalcu):** |  |  |
| če tekmovalci med vajo govorijo, za vsako govorjenje posameznika | **2** | **NT** |
| **Nepravilno zvita cev:** (napako se oceni samo enkrat, čeprav se je naredilo več spodaj opisanih napak) | **5** | **NT** |
| če sta spojki cevi medsebojno oddaljeni 15 cm in več |  |  |
| če zgornja spojka sega preko spodnje spojke |  |  |
| če je cev več kot dvojno zvita (npr. 4-kratno, tudi v notranjosti) |  |  |
| **Nepravilna uporaba cevnega nosilca:** |  |  |
| cevni nosilec se ob dvigu cevi s cevnim nosilcem odpne | **10** | **NT** |
| cevni nosilec ni pravilno zapet | **10** | **NT** |
| **Nepravilna postavitev cevi:** |  |  |
| če cev ni odložena v celoti znotraj označenega polja (črta je del polja) | **5** | **NT** |
| če cev ni pokončno postavljena (ne stoji) znotraj označenega polja | **5** | **NT** |
| če spojki cevi nista obrnjeni v smeri izvajanja vaje | **5** | **NT** |
| **Nepravilno delo:** |  |  |
| kadar tekmovalci niso opravili naloge, ki so s temi navodili predpisane; izvzete so napake, ki jih obsegajo druge točke ocenjevanja; na napako »nepravilno delo« v tem opisu vaje ni vedno posebej opozorjeno | **10** | **NT** |
| če ekipa pripravlja orodje/opremo dlje od 60 s, za vsako sekundo prekoračitve negativna točka (1 sek = 1 NT) | **1s = 1** | **NT** |
| Nepravilna postavitev tekmovalcev: |  |  |
| ko tekmovalec ob koncu izvedbe vaje in do konca ocenjevanja ne stoji tako, kot je v opisu vaje predpisano (po ekipi) | **5** | **NT** |
| ko tekmovalci po končani vaji in preteku 5-ih sekund niso na svojem mestu zaključne postavitve (po ekipi) | **5** | **NT** |
| Nedokončana vaja (po ekipi): |  |  |
| če ekipa ni dokončala vaje v času 90 s | **30** | **NT** |

### Diskvalifikacija

Poleg določb diskvalifikacije ekipe v Razpisu, je tekmovalna ekipa pri tej tekmovalni disciplini diskvalificirana če:

* tekmovalci ne poizkusijo opraviti svoje naloge (samo dotik orodja/opreme ne šteje kot poizkus opravljanja naloge, opravljanje naloge mora biti jasno nakazano);
* ekipa je cevni nosilec na kakršenkoli način skrajšala.

**Sestava in delo ocenjevalne komisije**

Vajo Hitrostno zvijanje cevi ocenjuje ocenjevalna komisija najmanj dveh sodnikov:

* Predsednik ocenjevalne komisije,
* Sodnik št. 1.

Predsednik ocenjevalne komisije:

* da znak za začetek vaje,
* meri čas izvedbe vaje,
* nadzira pravilnost dela tekmovalcev,
* nadzira pravilnost postavitve ekipe na zaključku izvedbe vaje,
* skupaj z ostalimi sodniki ob koncu vaje opravi ogled in oceno pravilnosti izvedbe,
* sestavi končno ocenjevalno listo,
* odobri tekmovalni ekipi, da po izvedeni vaji in oceni zapusti tekmovalni prostor.

Sodnik št. 1:

* sprejme tekmovalno ekipo, ocenjevalni list in tekmovalni ekipi dovoli pripravo orodja in opreme,
* nadzira in pregleda pravilnost priprave orodja pred začetkom vaje,
* meri čas priprave orodja in opreme,
* ekipi da znak za postavitev za začetek vaje,
* meri čas izvedbe vaje,
* nadzira pravilnost dela tekmovalcev,
* skupaj s predsednikom ocenjevalne komisije opravi oceno pravilnosti izvedbe.

1. ŠTAFETNO SPAJANJE CEVI NA TROJAK

# MLADINCI, MLADINKE

**ORODJE IN OPREMA ZA IZVEDBO VAJE**

Za izvedbo vaje štafetno spajanje cevi na trojak je potrebno naslednje orodje in oprema, ki jo zagotovi organizator:

* 1 tlačna B-cev, dvojno zvita, dolžine 15 m, brez cevnega nosilca;
* 2 tlačni C-cevi, dvojno zviti, dolžine 15 m, brez cevnega nosilca;
* trojak B/CBC z ventili.

**OPIS TEKMOVALNEGA PROSTORA**

Za izvedbo vaje štafetno spajanje cevi na trojak je potreben tekmovalni prostor, dolžine 6 m in širine 2 m.

Na začetku je štartna črta, ki je hkrati tudi ciljna črta.


Na dolžini 5 m od štarta je postavljen trojak. V območju pred trojakom je pripravljena ena tlačna B-cev, dvojno zvita, brez cevnega nosilca, na levi in desni strani trojaka sta pripravljeni dve tlačni C-cevi, dvojno zviti, brez cevnih nosilcev (vsaka na svoji strani). Spojka cevi se ne sme dotikati trojaka.

V okolici tekmovalnega prostora je potrebno zagotoviti dovolj prostora za razvrstitev in delo ocenjevalne komisije (od 1 – 2 m). Vse oznake morajo biti jasno vidne.

Orodje in opremo si tekmovalci pred izvedbo vaje pripravijo sami, v skladu z opisom in temi pravili.

Časa za pripravo orodja/opreme je največ 60 sekund. V kolikor ekipa v 60 sekundah ne pripravi orodja in ni pripravljena za začetek izvedbe vaje, se vsaka dodatna sekunda, ki jo ekipa porabi za pripravo šteje kot 1 negativna točka.

Slika : Tekmovalni prostor za vajo Štafetno spajanje cevi na trojak in začetna postavitev tekmovalcev ter orodja



**IZVEDBA VAJE**

Sodelujejo vsi trije člani ekipe. Vaja poteka štafetno. Delo si člani ekipe izberejo poljubno, a vsak dela svojo nalogo. V času priprave si tekmovalci pripravijo orodje/opremo v skladu z opisom in temi pravili, nato se postavijo pred štartno/ciljno črto (gledano v smeri izvedbe vaje), v vrsto, po vrstnem redu nastopa (na levi strani prvi tekmovalec, na sredini drugi tekmovalec, na desni strani tretji tekmovalec, kjer so na štartno povelje lahko pripravljeni v štartnem položaju ali v položaju »mirno«.

Na povelje sodnika: »Pozor, zdaj!« prvi tekmovalec štarta in opravi nalogo. V primeru, da tekmovalec štarta prehitro, se vaja prekine in ponovno štarta. Če tekmovalec štarta trikrat pred znakom sodnika, se tekmovalno ekipo diskvalificira.

Ko tekmovalec opravi nalogo se vrne in na štartno/ciljni črti preda štafeto drugemu tekmovalcu, tako da se ga dotakne z roko. Ni napaka, če prvi tekmovalec, ki predaja štafeto drugemu tekmovalcu, še ni prečkal štartno/ciljne črte, pomembno je, da se je drugega tekmovalca dotaknil z roko. Drugi tekmovalec, ki čaka na štart, pa pred dotikom prvega tekmovalca ne sme prestopiti štartne črte s celim stopalom. Isto velja za vse nadaljnje primere. V kolikor drugi in/ali tretji tekmovalec štarta pred dotikom predhodnega tekmovalca se to oceni kot »nepravilen štart«.

Če je prvi tekmovalec predal štafeto in je drugi tekmovalec že stekel v polje, prvemu tekmovalcu ni dovoljeno popraviti izvedene naloge. Isto velja za vse nadaljnje primere. Popravljanje naloge po predani štafeti se oceni kot »nepravilno delo«.

**Prvi tekmovalec** steče do trojaka in spne eno izmed cevi na trojak. Ko opravi z delom se vrne pred štartno/ciljno črto (gledano v smeri izvedbe vaje). V kolikor po končani vaji spojka ni speta oz. je speta samo z enim zobom se to oceni kot »nepravilno delo tekmovalcev« (odpeta ali polovično speta spojka).

**Drugi tekmovalec** steče do trojaka in spne eno izmed cevi na trojak. Ko opravi z delom se vrne pred štartno/ciljno črto (gledano v smeri izvedbe vaje). V kolikor po končani vaji spojka ni speta oz. je speta samo z enim zobom se to oceni kot »nepravilno delo tekmovalcev« (odpeta ali polovično speta spojka).

**Tretji tekmovalec** steče do trojaka in spne eno izmed cevi na trojak. Ko opravi z delom se vrne pred štartno/ciljno črto (gledano v smeri izvedbe vaje). V kolikor po končani vaji spojka ni speta oz. je speta samo z enim zobom se to oceni kot »nepravilno delo tekmovalcev« (odpeta ali polovično speta spojka).

**Konec vaje:** ko je zadnji tekmovalec opravil svoje delo in pretekel štartno/ciljno črto z obema nogama, sodniki odmerijo čas izvedbe vaje.

**Zaključna postavitev tekmovalcev:**

Po končani izvedbi vaje in preteku 5-ih sekund morajo vsi tekmovalci stati pred štartno/ciljno črto (gledano v smeri izvedbe vaje), v vrsti po vrstnem redu nastopa, v položaju »mirno«, obrnjeni v smeri izvajanja vaje. Vsi tekmovalci se morajo ob končni postavitvi dotikati s sprednjimi konicami obeh nog narisane črte. V primeru, da kateri koli od tekmovalcev ne stoji tako, kot je zgoraj opisano, se oceni »nepravilna postavitev tekmovalcev« (po ekipi).

Po preteku 5-ih sekund, ki ga imajo ekipa na voljo za zaključno postavitev, sodnik najprej kontrolira zaključno postavitev. Ko ugotovi pravilnost zaključne postavitve ekipi poveljuje: »Na mesto odmor«. Nato nadaljuje, ob prisotnosti vodje ekipe, z ocenjevanjem vaje.

Ostala dva tekmovalca ostaneta na svojih mestih in v zaključni postavitvi do konca vaje. Vaja je končana, ko ocenjevalna komisija opravi svoje delo in predsednik ocenjevalne komisije dovoli odhod ekipe (ekipi poveljuje »prosto«).

Za vajo ima ekipa na voljo 60 sekund. Po tem času morajo zaključiti z delom. Če v tem času ekipa vaje ne zaključi, prejme 60 negativnih točk in po 10 negativnih točk za vsako neizvedeno nalogo tekmovalca ter morebitne ostale negativne točke po ocenjevanju.

## OCENJEVANJE

|  |  |  |
| --- | --- | --- |
| **Čas izvedbe vaje** | **--:--** | **NT** |
| **Nepravilen štart (po tekmovalcu):** |  |  |
| če je tekmovalec s celim stopalom prestopil štartno črto, preden je dobil predajo štafete - dotik predhodnega tekmovalca | **5** | **NT** |
| **Govorjenje med vajo (po tekmovalcu):** |  |  |
| če tekmovalci med vajo govorijo, za vsako govorjenje posameznika | **2** | **NT** |
| **Nepravilno delo tekmovalcev:** |  |  |
| odpeta ali polovično speta spojka (če po končani vaji spojka ni speta oz. je speta samo z enim zobom) (po primeru) | **10** | **NT** |
| **Nepravilno delo:** |  |  |
| kadar tekmovalci niso opravili naloge, ki so s temi navodili predpisane; izvzete so napake, ki jih obsegajo druge točke ocenjevanja; na napako »nepravilno delo« v tem opisu vaje ni vedno posebej opozorjeno | **10** | **NT** |
| če je tekmovalec po predani štafeti popravljal vajo in napake, ki jih popravi drugi tekmovalec (po primeru) | **10** | **NT** |
| če ekipa pripravlja orodje/opremo dlje od 60 s, za vsako sekundo prekoračitve negativna točka (1 sek = 1 NT) | **1s = 1** | **NT** |
| **Nepravilna postavitev tekmovalcev:** |  |  |
| ko tekmovalec ob koncu izvedbe vaje in do konca ocenjevanja ne stoji tako, kot je v opisu vaje predpisano (po ekipi) | **5** | **NT** |
| ko tekmovalci po končani vaji in preteku 5-ih sekund niso na svojem mestu zaključne postavitve (po ekipi) | **5** | **NT** |

### Diskvalifikacija

Poleg določb diskvalifikacije ekipe v Razpisu, je tekmovalna ekipa pri tej tekmovalni disciplini diskvalificirana če:

* kateri koli tekmovalec ne poizkusi opraviti svoje naloge (samo dotik orodja/opreme ne šteje kot poizkus opravljanja naloge, opravljanje naloge mora biti jasno nakazano);
* tekmovalec opravi delo drugega;
* prvi tekmovalec štarta trikrat pred znakom sodnika;
* tekmovalci hkrati štartajo trikrat (pri hkratnem štartu vseh treh tekmovalcev sodnik le te ustavi in jih opozori, da se vaja izvaja štafetno; v kolikor tekmovalci hkrati štartajo tretjič, se ekipo diskvalificira).

**Sestava in delo ocenjevalne komisije**

Vajo Štafetno spajanje cevi na trojak ocenjuje ocenjevalna komisija najmanj dveh sodnikov:

* Predsednik ocenjevalne komisije,
* Sodnik št. 1.

Predsednik ocenjevalne komisije:

* da znak za začetek vaje,
* meri čas izvedbe vaje,
* nadzira pravilnost dela tekmovalcev,
* nadzira pravilnost postavitve ekipe na zaključku izvedbe vaje,
* skupaj z ostalimi sodniki ob koncu vaje opravi ogled in oceno pravilnosti izvedbe,
* sestavi končno ocenjevalno listo,
* odobri tekmovalni ekipi, da po izvedeni vaji in oceni zapusti tekmovalni prostor.

Sodnik št. 1:

* sprejme tekmovalno ekipo, ocenjevalni list in tekmovalni ekipi dovoli pripravo orodja in opreme,
* nadzira in pregleda pravilnost priprave orodja pred začetkom vaje,
* meri čas priprave orodja in opreme,
* ekipi da znak za postavitev za začetek vaje,
* meri čas izvedbe vaje,
* nadzira pravilnost dela tekmovalcev,
* skupaj s predsednikom ocenjevalne komisije opravi oceno pravilnosti izvedbe.

1. »V NAPAD«

# GASILCI PRIPRAVNIKI, GASILKE PRIPRAVNICE

**ORODJE IN OPREMA ZA IZVEDBO VAJE**

Za izvedbo vaje »V napad« je potrebno naslednje orodje in oprema, ki jo zagotovi organizator:

* 1 tlačna C-cev, dvojno zvita, dolžine 15 m, s cevnim nosilcem;
* navadni C-ročnik brez zasuna;
* stabilna C-spojka, višina od tal 0,25 – 0,3 m (GŠTD, letnik 2013, stran 59, slika 10a).

**OPIS TEKMOVALNEGA PROSTORA**

Za izvedbo vaje »V napad« je potreben tekmovalni prostor, dolžine 6 m in širine 2 m.

Na začetku je štartna črta, ki je hkrati tudi ciljna črta.

Na dolžini 3 m od štarta je na sredini tekmovalnega prostora, postavljena na nepomičnem podstavku stabilna C-spojka. Na dolžini 6 m od starta je ognjena črta.


Za štartno črto (gledano v smeri izvajanja vaje), je na sredini postavljena tlačna C-cev, dvojno zvita, s cevnimi nosilcem, poleg cevi, na desni strani je ročnik. Ročnik in cev morata biti postavljena v tekmovalnem prostoru. Spojke cevi in ročnik morajo biti obrnjene v smeri izvajanja vaje.

V okolici tekmovalnega prostora je potrebno zagotoviti dovolj prostora za razvrstitev in delo ocenjevalne komisije (od 1 – 2 m). Vse oznake morajo biti jasno vidne.

Orodje in opremo si tekmovalci pred izvedbo vaje pripravijo sami, v skladu z opisom in temi pravili.

Časa za pripravo orodja/opreme je največ 90 sekund. V kolikor ekipa v 90 sekundah ne pripravi orodja in ni pripravljena za začetek izvedbe vaje, se vsaka dodatna sekunda, ki jo ekipa porabi za pripravo šteje kot 1 negativna točka.

Slika : Tekmovalni prostor za vajo "V napad" in začetna postavitev tekmovalcev ter orodja



**IZVEDBA VAJE**

Sodelujejo vsi trije člani ekipe. Vaja poteka štafetno. Delo si člani ekipe izberejo poljubno, a vsak dela svojo nalogo. V času priprave si tekmovalci pripravijo orodje/opremo v skladu z opisom in temi pravili, nato se postavijo pred štartno/ciljno črto (gledano v smeri izvedbe vaje), v vrsto, po vrstnem redu nastopa (na levi strani prvi tekmovalec, na sredini drugi tekmovalec, na desni strani tretji tekmovalec, kjer so na štartno povelje lahko pripravljeni v štartnem položaju ali v položaju »mirno«.

Na povelje sodnika: »Pozor, zdaj!« prvi tekmovalec štarta in opravi nalogo. V primeru, da tekmovalec štarta prehitro, se vaja prekine in ponovno štarta. Če tekmovalec štarta trikrat pred znakom sodnika, se tekmovalno ekipo diskvalificira.

Ko tekmovalec opravi nalogo se vrne in na štartno/ciljni črti preda štafeto drugemu tekmovalcu, tako da se ga dotakne z roko. Ni napaka, če prvi tekmovalec, ki predaja štafeto drugemu tekmovalcu, še ni prečkal štartno/ciljne črte, pomembno je, da se je drugega tekmovalca dotaknil z roko. Drugi tekmovalec, ki čaka na štart, pa pred dotikom prvega tekmovalca ne sme prestopiti štartne črte s celim stopalom. Isto velja za vse nadaljnje primere. V kolikor drugi in/ali tretji tekmovalec štarta pred dotikom predhodnega tekmovalca se to oceni kot »nepravilen štart«.

Če je prvi tekmovalec predal štafeto in je drugi tekmovalec že stekel v polje, prvemu tekmovalcu ni dovoljeno popraviti izvedene naloge. Isto velja za vse nadaljnje primere. Popravljanje naloge po predani štafeti se oceni kot »nepravilno delo«.


**Prvi tekmovalec** vzame cev in jo odnese do stabilne C-spojke. Cev odloži pri stabilni C-spojki. Pri tem ni pomembno, ali cev stoji, leži in v katero smer so obrnjene spojke. Če tekmovalec cev odvrže, se to oceni kot »nepravilno delo tekmovalcev« (metanje orodja). Cev ne sme biti oddaljena od stabilne C-spojke več kot 2 m, drugače se oceni kot »nepravilno delo tekmovalcev« (nepravilno odložena cev). Cevnega nosilca ne sme odpeti, drugače se oceni kot »nepravilno delo«. Ko opravi z delom se vrne pred štartno/ciljno črto (gledano v smeri izvedbe vaje).

**Drugi tekmovalec** vzame ročnik in ga odnese do stabilne C-spojke, kjer ročnik odloži pri stabilni C-spojki. Pri tem ni pomembno v katero smer je obrnjen ročnik. Če tekmovalec ročnik odvrže, se to oceni kot »nepravilno delo tekmovalcev« (metanje orodja). Ročnik ne sme biti oddaljen od stabilne C-spojke več kot 2 m, drugače se oceni kot »nepravilno delo tekmovalcev« (nepravilno odložen ročnik). Ko opravi z delom se vrne pred štartno/ciljno črto (gledano v smeri izvedbe vaje).

**Tretji tekmovalec** steče do stabilne C-spojke, odpne cevni nosilec. Cev lahko dvigne ali pa izvede odpenjanje s cevjo na tleh. Eno prosto spojko priključi na stabilno C-spojko, na drugo prosto spojko pa priključi ročnik. Vrstni red odpenjanja cevnega nosilca, spajanja cevi in ročnika ter priključka na stabilno C-spojko je poljuben. Tekmovalcu je prepuščeno mesto medsebojnega spajanja ročnika s cevjo. S cevjo priklopljeno na stabilno C-spojko in s priklopljenim ročnikom teče tekmovalec do ognjene črte, kjer speti ročnik s cevjo odloži preko ognjene črte. Spajanje cevi in ročnika mora biti pravilno izvedeno znotraj tekmovalnega prostora. Spojke morajo biti pravilno spete. Tekmovalec mora odložiti speti ročnik s cevjo na tla (tekmovalec ne sme odklopiti ročnika). Pri tem morata biti spojka cevi in ročnik preko ognjene črte. Če tekmovalec ročnik s cevjo odvrže, se to oceni kot »nepravilno delo tekmovalcev« (metanje orodja). Tekmovalcu v trenutku odlaganja ročnika s cevjo preko ognjene črte ni potrebno prestopiti ognjene črte, ki označuje konec tekmovalnega prostora, če pa to stori z eno ali obema nogama pa to ni napaka. Cevni nosilec tekmovalec odnese s seboj in ga ima ob zaključni postavitvi tekmovalcev pri sebi, drugače je napaka.

V kolikor tekmovalec naloge ne opravi skladno z opisom, se to oceni kot »nepravilno delo tekmovalcev« (po primeru). Ko opravi z delom se vrne pred štartno/ciljno črto (gledano v smeri izvedbe vaje).

Slika : Zaključna postavitev tekmovalcev pri vaji "V napad"



**Konec vaje:** ko je zadnji tekmovalec opravil svoje delo in pretekel štartno/ciljno črto z obema nogama, sodniki odmerijo čas izvedbe vaje.

**Zaključna postavitev tekmovalcev:**

Po končani izvedbi vaje in preteku 5-ih sekund morajo vsi tekmovalci stati pred štartno/ciljno črto (gledano v smeri izvedbe vaje), v vrsti po vrstnem redu nastopa, v položaju »mirno«, obrnjeni v smeri izvajanja vaje. Vsi tekmovalci se morajo ob končni postavitvi dotikati s sprednjimi konicami obeh nog narisane črte. V primeru, da kateri koli od tekmovalcev ne stoji tako, kot je zgoraj opisano, se oceni »nepravilna postavitev tekmovalcev« (po ekipi). Tekmovalec št. 3 je opremljen z enim cevnim nosilcem.

Po preteku 5-ih sekund, ki ga imajo ekipa na voljo za zaključno postavitev, sodnik najprej kontrolira zaključno postavitev. Ko ugotovi pravilnost zaključne postavitve ekipi poveljuje: »Na mesto odmor«. Nato nadaljuje, ob prisotnosti vodje ekipe, z ocenjevanjem vaje.

Ostala dva tekmovalca ostaneta na svojih mestih in v zaključni postavitvi do konca vaje. Vaja je končana, ko ocenjevalna komisija opravi svoje delo in predsednik ocenjevalne komisije dovoli odhod ekipe (ekipi poveljuje »prosto«).

Za vajo ima ekipa na voljo 60 sekund. Po tem času morajo zaključiti z delom. Če v tem času ekipa vaje ne zaključi, prejme 60 negativnih točk in po 10 negativnih točk za vsako neizvedeno nalogo tekmovalca ter morebitne ostale negativne točke po ocenjevanju.

## OCENJEVANJE

|  |  |  |
| --- | --- | --- |
| **Čas izvedbe vaje** | **--:--** | **NT** |
| **Nepravilen štart (po tekmovalcu):** |  |  |
| če je tekmovalec s celim stopalom prestopil štartno črto, preden je dobil predajo štafete - dotik predhodnega tekmovalca | **5** | **NT** |
| **Govorjenje med vajo (po tekmovalcu):** |  |  |
| če tekmovalci med vajo govorijo, za vsako govorjenje posameznika | **2** | **NT** |
| **Nepravilno delo tekmovalcev:** |  |  |
| odpeta ali polovično speta spojka (če po končani vaji spojka ni speta oz. je speta samo z enim zobom) (po primeru) | **10** | **NT** |
| tekmovalec je izvedel spajanje cevi in ročnika po prehodu ognjene črte | **10** | **NT** |
| metanje orodja (tekmovalec je cev, ročnik in ročnik s cevjo odvrgel in ne odložil) | **10** | **NT** |
| spojka cevi z ročnikom ni odložena preko ognjene črte | **10** | **NT** |
| nepravilno odložena cev in ročnik (ko cev in/ali ročnik nista odložena na predpisanem mestu (po primeru) | **5** | **NT** |
| tekmovalec št. 3 na koncu vaje nima pri sebi cevnega nosilca | **5** | **NT** |
| **Nepravilno delo:** |  |  |
| kadar tekmovalci niso opravili naloge, ki so s temi navodili predpisane; izvzete so napake, ki jih obsegajo druge točke ocenjevanja; na napako »nepravilno delo« v tem opisu vaje ni vedno posebej opozorjeno | **10** | **NT** |
| če je tekmovalec po predani štafeti popravljal vajo (po tekmovalcu) | **10** | **NT** |
| če ekipa pripravlja orodje/opremo dlje od 90 s, za vsako sekundo prekoračitve negativna točka (1 sek = 1 NT) | **1s = 1** | **NT** |
| **Nepravilna postavitev tekmovalcev:** |  |  |
| ko tekmovalec ob koncu izvedbe vaje in do konca ocenjevanja ne stoji tako, kot je v opisu vaje predpisano (po ekipi) | **5** | **NT** |
| ko tekmovalci po končani vaji in preteku 5-ih sekund niso na svojem mestu zaključne postavitve (po ekipi) | **5** | **NT** |

### Diskvalifikacija

Poleg določb diskvalifikacije ekipe v Razpisu, je tekmovalna ekipa pri tej tekmovalni disciplini diskvalificirana če:

* kateri koli tekmovalec ne poizkusi opraviti svoje naloge (samo dotik orodja/opreme ne šteje kot poizkus opravljanja naloge, opravljanje naloge mora biti jasno nakazano);
* tekmovalec opravi delo drugega;
* prvi tekmovalec štarta trikrat pred znakom sodnika;
* tekmovalci hkrati štartajo trikrat (pri hkratnem štartu vseh treh tekmovalcev sodnik le te ustavi in jih opozori, da se vaja izvaja štafetno; v kolikor tekmovalci hkrati štartajo tretjič, se ekipo diskvalificira).

**Sestava in delo ocenjevalne komisije**

Vajo »V napad« ocenjuje ocenjevalna komisija najmanj dveh sodnikov:

* Predsednik ocenjevalne komisije,
* Sodnik št. 1.

Predsednik ocenjevalne komisije:

* da znak za začetek vaje,
* meri čas izvedbe vaje,
* nadzira pravilnost dela tekmovalcev,
* nadzira pravilnost postavitve ekipe na zaključku izvedbe vaje,
* skupaj z ostalimi sodniki ob koncu vaje opravi ogled in oceno pravilnosti izvedbe,
* sestavi končno ocenjevalno listo,
* odobri tekmovalni ekipi, da po izvedeni vaji in oceni zapusti tekmovalni prostor.

Sodnik št. 1:

* sprejme tekmovalno ekipo, ocenjevalni list in tekmovalni ekipi dovoli pripravo orodja in opreme,
* nadzira in pregleda pravilnost priprave orodja pred začetkom vaje,
* meri čas priprave orodja in opreme,
* ekipi da znak za postavitev za začetek vaje,
* meri čas izvedbe vaje,
* nadzira pravilnost dela tekmovalcev,
* skupaj s predsednikom ocenjevalne komisije opravi oceno pravilnosti izvedbe.